Diari Oficial de la Generalitat Valenciana


Sumari del DOGV 9940, del 19-09-2024 (2024/9474)

EXTRACTE de la Resolució de 12 de setembre de 2024, del Vicerectorat d'Investigació, per la qual es convoquen ajudes per a la realització d'activitats formatives dirigides a doctorands i doctorandes de la Universitat Jaume I amb matrícula formalitzada en el curs acadèmic 2023/2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9940

Data del DOGV
:   19-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9474

CVE
:   SVCJ-S-4386-1545

Data del document
:   16-09-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I de Castelló
    * ajuda pública
    * formació del professorat
    * universitat

BDNS (Identif.): 785502.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/785502>

<http://www.pap.minhap.gob.es/bdnstrans/index>

*Primer. Persones beneficiàries*

1. Podran ser beneficiaris d'aquestes ajudes les persones que reuneixen els requisits següents:

a) Doctorands i doctorandes de la Universitat Jaume I amb matrícula formalitzada el curs 2023/2024 i que estiguen en actiu en el programa de doctorat en el moment de concessió de les ajudes.

b) En el cas de sol·licitants que estiguen matriculats en la segona anualitat i posteriors cal haver obtingut informe favorable a la darrera avaluació realitzada.

2. No podran obtindre la condició de beneficiàries les persones en què concórrega alguna de les circumstàncies següents:

a) No es poden demanar ajudes per a més d'una activitat formativa a la mateixa convocatòria.

b) No es poden demanar ajudes per a participació de congressos, si ja s'han aconseguit les hores màximes establides pel programa de doctorat per a aquesta activitat específica (consulteu la pàgina web del programa corresponent) o si s'han aconseguit les hores necessàries per a fer el dipòsit de la tesi a data de publicació de la present convocatòria.

c) Seran excloses de la convocatòria les sol·licituds de les persones que tinguen deutes econòmics pendents amb l'UJI en data de finalització del termini per presentar les sol·licituds.

*Segon. Finalitat*

L'objecte d'aquest programa d'ajudes és estimular la participació activa en congressos i jornades de caràcter científic de referència a l'àmbit de coneixement de la tesi així com la mobilitat en règim de cotutela amb centres estrangers de doctorands i doctorandes.

*Tercer. Bases reguladores*

Accessibles en: <http://www.uji.es/seu/info-adm/tao/>

*Quart. Import*

L'import global destinat a la concessió d'aquests ajudes és de 5.000 €.

*Cinquè. Termini de presentació de sol·licituds*

El termini de presentació de sol·licituds serà de deu dies hàbils a comptar des de l'endemà de la publicació d'aquesta convocatòria al tauler d'anuncis oficial de la Universitat Jaume I, TAO-UJI (des de la publicació de l'extracte de la convocatòria al DOGV).

  

Castelló de la Plana, 16 de setembre de 2024

(p. d. Resolució 24.05.2022; DOGV 9349, 27.05.2022)

Jesús Lancis Sáez

Vicerector d'Investigació